**FORMULARI I PËRSHKRIMIT TË PUNËS**

1. TË DHËNAT PËR POZICIONIN E PUNËS

Emërtesa e pozicionit : Specialist Monitorimi

Institucioni : Agjencia Kombëtare e Zonave të Mbrojtura

Drejtoria : Administrates Zonave të Mbrojtura

Raporton tek : Përgjegjësi Sektorit të Monitorimit

1. MISIONI

Misioni i Specialistit të Sektorit të Monitorimit në AdZM është që në bashkëpunim me institucionet e specializuara të realizojë monitorimin e Zonave të Mbrojtura, monitorimin e gjendjes së biodiversitetit, habitateve, popullatave të specieve të florës e të faunës së egër dhe ekosistemeve natyrore, që mund të jenë ose rrezikohen të dëmtohen nga veprimtaria në zonat e mbrojtura.

1. QËLLIMI I PËRGJITHSHËM I POZICIONIT TË PUNËS

Specialisti I Sektorit të Monitorimit përgjigjet tek Përgjegjësi i Sektorit të Monitorimit, nëpërmjet tij tek Drejtori i AdZM-së, lidhur me detyrat e përcaktuara në rregulloren e brendshme të AKZM-së.

1. DETYRAT DHE PËRGJEGJËSITË KRYESORE
* Kontribon dhe organizon punë dhe kontrollon shërbimin e Rojeve Mjedisore (ndryshe të quajtur Rangers).
* Raporton për zbatimin e dispozitave ligjore dhe të akteve të tjera nënligjore.
* Ndjek zbatimin e planit operativ për parandalimin, zbulimin dhe luftimin e dëmtimit, pushtimit, shpërdorimit, tjetërsimit, shkretëtirëzimit a degradimit të natyrës, të pyjeve e të tokës pyjore, të biodiversitetit, të cënimit a ndërhyrjet e pakontrolluara në mjedisin natyror e ujor të zonës së mbrojtur.
* Ndjek programet për parandalimin dhe organizimin shuarjes së zjarreve, luftimin e sëmundjeve dhe të dëmtuesve si dhe nga dëmtimet e ndryshme përfshi edhe aktivitetin njerëzor.
* Kontrollon udhëheqjen e guidave turistike dhe zbatimin e rregullave nga vizitorët si dhe në dhënien e ndihmës së shpejtë në rastet emergjente.
* Kontrollon kryerjen e veprimtarive dhe funksionet që parashikohen nga ligjet të tjera, në bashkëpunim me organet e policisë së shtetit, organet tatimore, doganore e financiare, të inspektoriatit të ndërtimit dhe me pushtetin vendor.
* Ndalimin e të gjitha punimet që nuk janë në pajtim me planet e menaxhimit, me projektet e hartuar dhe të parashikuara në kontratat e nënshkruara.
* Kontrollon dhe verifikon që subjektet private e publike, juridike e fizike, respektojnë kushtet, normativat dhe rregullat për të gjitha punimet e veprimtaritë që kryehen në zonat e mbrojtura.
* Ndjek zbatimin e urdhërave e të detyrave të dhëna nga Drejtori i Administrates dhe jep llogari para tij.
* Ndihmon në përgatitjen e planit vjetor të punës për shërbimin e rangersave.
* Ndihmon në përgatitjen e planit operativ të kontrollit të rangesrave.
* Ndihmon në hartimin e programeve të punës (mujore dhe vjetore) dhe përgjigjet për realizimin e detyrave të përcaktuara në afat dhe në cilësinë e duhur.
* Ndjek realizimin e detyrave dhe raporton rregullisht para Shefit të Sektorit dhe Drejtorit të administratës për detyrat e ngarkuara.
* Zbaton detyrat e dhëna nga Drejtori i Përgjithshëm dhe eprori i Ministrisë së Mjedisit
1. PËRGJEGJËSITË KRYESORE LIDHUR ME:
2. *Planifikimin dhe objektivat:*

A.1. Jep hollësi për problematikat që dalin gjatë kontrolleve të ushtruara në ZM te qarkut përkatës dhe raporton tek Përgjegjësi i Sektorit.

A.2. Shqyrton dhe regjistron të gjitha evidencat, proces-verbalet e konstatimit të demit në zonat e mbrojtura të AdZM-së përkatëse..

A.3. Planifikon programe të plota për inspektime në terren sipas problematikave të ndryshme

A.4. Të ushtrojë funksionin në mënyrë objektive, me profesionalizëm dhe në përputhje me aktet ligjore në fuqi.

A.5. Të kryejë monitorime në mënyrë të pavarur, nga pikëpamja profesionale, duke u udhëhequr nga interesi publik, për të forcuar besimin në ndershmërinë, paanësinë dhe efektivitetin e shërbimit.

B.Menaxhimin

Nuk ka nivel menaxhues.

1. *Detyrat teknike*

C.1. Të ushtrojë veprimtarinë e monitorimit në përputhje me urdhëri-inspektimi të miratuar.

C.2. T'i propozojë Përgjegjsit të Sektorit të Monitorimit mundësi për zgjidhjen e problemeve të ndryshme që dalin gjatë inspektimit në ZM.

C.4. Për çdo inspektim të hartojë raportin e inspektimit dhe informojë me shkrim Përgjegjësin e Sektorit të Monitorimit.

VI. ZGJIDHJA E PROBLEMEVE

Zakonisht e standardizuar dhe deri diku komplekse, problemet e hasura kërkojnë zgjidhje brenda politikave, parimeve dhe objektivave të përcaktuar për funksionin përkatës; zgjidhjet e dhëna ndikojnë në punën e kolegëve dhe të njësisë organizative përkatëse.

VII. VENDIMARRJA

Është e shpeshtë dhe e vazhdueshme, por brenda një tërësie standardesh administrative dhe/ose procedurash teknike; detyrat/projektet e caktuara kërkojnë analizë dhe planifikim; vendimmarrja lidhet dhe me identifikimin e alternativave për të përmirësuar procedurat dhe teknikat.

VIII. MJEDISI MENAXHERIAL

Puna e specialistit të këtij niveli ndikon në rezultatet e të gjithë sektorit dhe mbikqyrja realizohet nga Përgjegjësi i Sektorit

IX.MBIKËQYRJA

# Do të realizohet nga Përgjegjësi i Sektorit të Monitorimit.

X. STAFI NË VARËSI

ska

XI. KUSHTET E PUNËS

Specialisti i Sektorit të Menaxhimit kryen punën e tij, sipas kohëzgjatjes normale të punës, bazuar në Ligjin nr. 7961, datë 12.07.1995 Kodi i Punës i Republikës së Shqipërisë ndryshuar me Ligj nr.8085, datë 13.3.1996, Ligj nr.9125, datë 29.7.2003, Ligjin nr.10 053, datë 29.12.2008 (i përditësuar).

XI. KËRKESA TË POSAÇME

ARSIMIMI DHE TRAJNIMET:

# Arsimi: Arsimi i lartë “Master Profesional” sipas specifikës së përshkrimit të punës, në shkencat pyjore, natyrore e te tjera, sipas profileve të kërkuara ose disiplinës së fushave që përkojnë me misionin dhe veprimtarinë e Administratës Zonave të Mbrojtura.

Eksperienca në punë: Të paktën një vit punë në fushën e pyjeve ose zonave të mbrojtura.

Kualifikime/trajnime afatshkurtra brenda ose jashtë vendit përbëjnë avantazh.

Njohuri të gjuhës së huaj Anglisht dhe/ose ndonjë gjuhë tjeter.

Njohuri dhe aftësi: njohuri të gjera të fushës, të metodave kërkimore, që ndihmojnë në përgatitjen e raporteve bazike ose analitike; aftësi për të integruar informacionin me politikat institucionale, aftësi për të identifikuar dhe qartësuar çështje, për të dhënë mendime alternative të mbështetura në përvojën profesionale, aftësi për të vlerësuar opsione politikash dhe për të parashikuar pasojat nga përzgjedhja e tyre.